คณะแพทยศาสตร์ จุฬาลงกรณ์มหาวิทยาลัย
โรงพยาบาลมหาวิทยาลัยและสถาบันร่วมผลิตแพทย์

คณะแพทยศาสตร์ จุฬาลงกรณ์มหาวิทยาลัยได้ริเริ่มจัด โครงการส่งเสริมการศึกษาแพทย์สำหรับชาวชนบท (Medical Education for Students in Rural Area Project-MESRAP) เป็นครั้งแรกของประเทศเมื่อ พ.ศ. 2521 เพื่อขยายโอกาสทางการศึกษาทางด้านแพทยศาสตร์ไปสู่ชนบทเป็นครั้งแรก และเป็นแม่แบบของ โครงการร่วมผลิตแพทย์เพิ่มเพื่อชาวชนบท (Collaborative Project to Increase Production of Rural Doctor-CPIRD) ของกระทรวงสาธารณสุขในเวลาต่อมา โดยคณะได้ร่วมมือกับกระทรวงสาธารณสุข จัดการเรียนการสอนชั้นคลินิกที่โรงพยาบาลพระปกเกล้า จังหวัดจันทบุรีและโรงพยาบาลชลบุรี นอกจากนี้ยังได้ริเริ่ม โครงการการศึกษาแพทย์แนวใหม่เป็นแห่งแรกของประเทศไทยตั้งแต่ พ.ศ. 2531 โดยเป็นโครงการร่วมระหว่างจุฬาลงกรณ์มหาวิทยาลัย-กองทัพอากาศดำเนินการรับนิสิตที่สำเร็จการศึกษาระดับปริญญาตรีสายวิทยาศาสตร์ มาศึกษาต่อในสาขาแพทยศาสตร์เป็นเวลา 5 ปี โดยใช้โรงพยาบาลภูมิพลอดุลเดชเป็นสถานที่เรียนชั้นคลินิก และยุติโครงการไปแล้วตั้งแต่ปี พ.ศ. 2550 ในปี พ.ศ. 2556 ทางโรงพยาบาลภูมิพลอดุลยเดช ได้เปิดโครงการร่วม "แพทย์จุฬาฯ-ทหารอากาศ" โดยศึกษาชั้นปีที่ 1-3 ที่คณะแพทยศาสตร์ จุฬาฯ และศึกษาชั้นปีที่ 4-6 ที่โรงพยาบาลภูมิพลอดุลยเดช
ปัจจุบันได้มีการปรับปรุงและพัฒนาโครงการผลิตแพทย์ต่าง ๆ ตามนโยบายของรัฐบาล โดยมีโครงการที่ยังคงดำเนินการอยู่ ได้แก่ โครงการร่วมผลิตแพทย์เพิ่มเพื่อชาวชนบท ตั้งแต่ปี พ.ศ. 2537 โครงการทุนกระจายแพทย์หนึ่งอำเภอหนึ่งทุน (One Doctor One District project-ODOD) ตั้งแต่ปี พ.ศ. 2549 และโครงการลงทุนขนาดใหญ่ภาครัฐด้านสาธารณสุข (Mega project) ตั้งแต่ปี พ.ศ. 2549 - พ.ศ. 2550 โดยนิสิตในทุกโครงการจะศึกษาในชั้นปีที่ 1-3 (พรีคลินิก) ที่คณะแพทยศาสตร์และคณะอื่น ๆ ในจุฬาลงกรณ์มหาวิทยาลัย จากนั้นจึงไปศึกษาต่อระดับชั้นคลินิกในโรงพยาบาลที่ให้ความร่วมมือในโครงการผลิตแพทย์ต่าง ๆ ดังนี้
| โรงพยาบาลหลัก | ที่ตั้ง | สังกัด |
| --- | --- | --- |
| โรงพยาบาลจุฬาลงกรณ์ | เขตปทุมวัน, กรุงเทพมหานคร | สภากาชาดไทย |
| โรงพยาบาลสมเด็จพระบรมราชเทวี ณ ศรีราชา (เฉพาะหลักสูตรนานาชาติ) | อำเภอศรีราชา, จังหวัดชลบุรี | สภากาชาดไทย |
| สถาบันร่วมผลิตแพทย์ | ที่ตั้ง | สังกัด |
| ศูนย์แพทยศาสตรศึกษาชั้นคลินิก โรงพยาบาลพระปกเกล้า (เฉพาะโครงการผลิตแพทย์เพื่อชาวชนบทร่วมกับกระทรวงสาธารณสุข) | อำเภอเมืองจันทบุรี, จังหวัดจันทบุรี | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลชลบุรี (เฉพาะโครงการผลิตแพทย์เพื่อชาวชนบทร่วมกับกระทรวงสาธารณสุข) | อำเภอเมืองชลบุรี, จังหวัดชลบุรี | กระทรวงสาธารณสุข |
| กองแพทยศาสตรศึกษา โรงพยาบาลภูมิพลอดุลยเดช (เฉพาะโครงการผลิตแพทย์ร่วมกับกรมแพทย์ทหารอากาศ กองทัพอากาศ) | เขตสายไหม, กรุงเทพมหานคร | กรมแพทย์ทหารอากาศ กองทัพอากาศ |
สถาบันต่างประเทศในความร่วมมือทางวิชาการและการแลกเปลี่ยนนิสิต (เฉพาะหลักสูตรนานาชาติ): ที่ตั้ง
| วิทยาลัยแพทยศาสตร์ มหาวิทยาลัยยอนเซ (Yonsei University College of Medicine) |  โซล, สาธารณรัฐเกาหลี |  |
| วิทยาลัยแพทยศาสตร์ มหาวิทยาลัยแห่งชาติโซล (Seoul National University College of Medicine) |  โซล, สาธารณรัฐเกาหลี |  |
| วิทยาลัยแพทยศาสตร์ มหาวิทยาลัยแห่งชาติคย็องซัง (Gyeongsang National University College of Medicine) |  ชินจู, สาธารณรัฐเกาหลี |  |
| มหาวิทยาลัยแพทย์แผนจีนหูเป่ย์ (Hubei University of Chinese Medicine) |  อู่ฮั่น, สาธารณรัฐประชาชนจีน |  |
| วิทยาลัยแพทยศาสตร์เซี่ยงไฮ้ มหาวิทยาลัยฟูตัน (Shanghai Medical College, Fudan University) |  เซี่ยงไฮ้, สาธารณรัฐประชาชนจีน |  |
| มหาวิทยาลัยแพทยศาสตร์คุนหมิง (Kunming Medical University) |  คุนหมิง, สาธารณรัฐประชาชนจีน |  |
| ศูนย์วิทยศาสตร์สุขภาพ มหาวิทยาลัยปักกิ่ง (Peking University Health Sciences Center) |  ปักกิ่ง, สาธารณรัฐประชาชนจีน |  |
| คณะแพทยศาสตร์เหลย์ก๊าเส่ง มหาวิทยาลัยฮ่องกง (The University of Hongkong, Li Ka Shing Faculty of Medicine) |  ฮ่องกง, สาธารณรัฐประชาชนจีน |  |
| วิทยาลัยแพทยศาสตร์ มหาวิทยาลัยจูเทนโด (School of Medicine, Jutendo University) |  โตเกียว, ญี่ปุ่น |  |
| วิทยาลัยแพทยศาสตร์ มหาวิทยาลัยโตเกียว (School of Medicine, University of Tokyo) |  โตเกียว, ญี่ปุ่น |  |
| มหาวิทยาลัยโอกายามะ (Okayama University) |  โอกายามะ, ญี่ปุ่น |  |
| มหาวิทยาลัยคีวชู (Kyushu University) |  ฟูกูโอกะ, ญี่ปุ่น |  |
| บัณฑิตวิทยาลัยแพทยศาสตร์และคณะแพทยศาสตร์ มหาวิทยาลัยนครโอซากะ (Graduate School of Medicine and Faculty of Medicine, Osaka City University) |  โอซากะ, ญี่ปุ่น |  |
| สถาบันนวัตกรรมสังคมแห่งอนาคต มหาวิทยาลัยนาโงยะ (Institute of Innovation for Future Society, Nagoya University) |  นาโงยะ, ญี่ปุ่น |  |
| บัณฑิตวิทยาลัยแพทยศาสตร์ มหาวิทยาลัยนาโงยะ (Graduate School of Medicine, Nagoya University) |  นาโงยะ, ญี่ปุ่น |  |
| คณะและบัณฑิตวิทยาลัยวิทยาศาสตร์สุขภาพ มหาวิทยาลัยฮกไกโด (Faculty and Graduate School of Health Sciences, Hokkaido University) |  ซัปโปโระ, ญี่ปุ่น |  |
| มหาวิทยาลัยสุขภาพฟูจิตะ (Fujita Health University) |  โตโยเอเกะ, ญี่ปุ่น |  |
| มหาวิทยาลัยโออิตะ (Oita University) |  โออิตะ, ญี่ปุ่น |  |
| วิทยาลัยแพทยศาสตร์ มหาวิทยาลัยจิเคอิ (Jikei University, School of Medicine) |  โตเกียว, ญี่ปุ่น |  |
| วิทยาลัยแพทยศาสตร์ มหาวิทยาลัยโทไก (Tokai University, School of Medicine) |  โตเกียว, ญี่ปุ่น |  |
| วิทยาลัยแพทยศาสตร์ มหาวิทยาลัยนางาซากิ (Nagasaki University, School of Medicine) |  นางาซากิ, ญี่ปุ่น |  |
| วิทยาลัยแพทยศาสตร์ มหาวิทยาลัยแพทยศาสตร์จิไช่ (Jichi Medical University, School of Medicine) |  ชิมตสึเกะ, ญี่ปุ่น |  |
| บัณฑิตวิทยาลัยวิทยาศาสตร์การแพทย์ มหาวิทยาลัยคินได (Kindai University, Graduate School of Medical Sciences) |  โอซากะ, ญี่ปุ่น |  |
| มหาวิทยาลัยแพทยศาสตร์จีน (China Medical University) |  ไถจง, ไต้หวัน (สาธารณรัฐจีน) |  |
| วิทยาลัยแพทยศาสตร์ มหาวิทยาลัยแพทยศาสตร์ไทเป (College of Medicine, Taipei Medical University) |  ไทเป, ไต้หวัน (สาธารณรัฐจีน) |  |
| วิทยาลัยแพทยศาสตร์ มหาวิทยาลัยแพทยศาสตร์เกาสฺยง (Kaohsiung Medical University College of Medicine) |  เกาสฺยง, ไต้หวัน (สาธารณรัฐจีน) |  |
| วิทยาลัยแพทยศาสตร์ มหาวิทยาลัยแห่งชาติเฉิงกง (College of Medicine, National Cheng Kung University) |  ไถหนาน, ไต้หวัน (สาธารณรัฐจีน) |  |
| สถาบันวิจัยพลังงานนิวเคลียร์ (The Institute of Nuclear Energy Research) |  เถา-ยฺเหวียน, ไต้หวัน (สาธารณรัฐจีน) |  |
| วิทยาลัยแพทยศาสตร์ มหาวิทยาลัยแห่งชาติไต้หวัน (National Taiwan University College of Medicine) |  ไทเป, ไต้หวัน (สาธารณรัฐจีน) |  |
| ศูนย์แพทย์ มหาวิทยาลัยเอรัสมุสรอตเทอร์ดาม (Erasmus University Medical Center) |  รอตเทอร์ดาม, เนเธอร์แลนด์ |  |
| มหาวิทยาลัยแพทยศาสตร์ 1 (University of Medicine 1) |  ย่างกุ้ง, เมียนมา |  |
| มหาวิทยาลัยแพทยศาสตร์ 2 (University of Medicine 2) |  ย่างกุ้ง, เมียนมา |  |
| มหาวิทยาลัยเภสัชศาสตร์ (University of Pharmacy) |  ย่างกุ้ง, เมียนมา |  |
| วิทยาลัยแพทยศาสตร์ มหาวิทยาลัยโอคลาโฮมา (University of Oklahoma, College of Medicine) |  โอคลาโฮมาซิตี, สหรัฐอเมริกา |  |
| มูลนิธิคลีฟแลนด์คลินิก (The Cleveland Clinic Foundation) |  คลีฟแลนด์, สหรัฐอเมริกา |  |
| สำนักงานสุขศึกษาโลกแห่งวิทยาลัยแพทยศาสตร์วีล คอร์เนล มหาวิทยาลัยคอร์เนล (Office of Global Health Education of the Weil Cornell Medical College, Cornell University) |  นิวยอร์กซิตี, สหรัฐอเมริกา |  |
| วิทยาลัยสาธารณสุขฮาร์วาร์ด (Harvard School of Public Health) |  บอสตัน, สหรัฐอเมริกา |  |
| ศูนย์มะเร็งนายแพทย์แอนเดอร์สัน มหาวิทยาลัยเท็กซัส (MD Anderson Cancer Center at University of Texas) |  ฮิวสตัน, สหรัฐอเมริกา |  |
| วิทยาลัยแพทยศาสตร์เดวิด เจฟฟิน มหาวิทยาลัยแคลิฟอร์เนีย ลอสแอนเจลิส (David Geffen School of Medicine at UCLA) |  ลอสแอนเจลิส, สหรัฐอเมริกา |  |
| มหาวิทยาลัยแคลิฟอร์เนีย ลอสแอนเจลิส (University of California, Los Angeles) |  ลอสแอนเจลิส, สหรัฐอเมริกา |  |
| โรงพยาบาลเด็กลอสแอนเจลิส (Children's Hospital Los Angeles) |  ลอสแอนเจลิส, สหรัฐอเมริกา |  |
| มหาวิทยาลัยแพทยศาสตร์แมสซาชูเซตส์ (University of Massachusetts Medical School) |  วุร์สเตอร์, สหรัฐอเมริกา |  |
| มหาวิทยาลัยเซาท์ฟลอริดา (University of South Florida) |  แทมปา, สหรัฐอเมริกา |  |
| โรงพยาบาลมหาวิทยาลัยเมดสตาร์ จอร์จทาวน์ (MedStar Georgetown University Hospital) |  วอชิงตัน ดี.ซี., สหรัฐอเมริกา |  |
| วิทยาลัยแพทยศาสตร์เค็ก มหาวิทยาลัยเซาเทิร์นแคลิฟอร์เนีย (Keck School of Medicine, University of Southern California) |  ลอสแอนเจลิส, สหรัฐอเมริกา |  |
| มหาวิทยาลัยเท็กซัส ซานอันโตนิโอ (University of Texas at San Antonio) |  แซนแอนโทนีโอ, สหรัฐอเมริกา |  |
| มหาวิทยาลัยลิเวอร์พูล (University of Liverpool) |  ลิเวอร์พูล, สหราชอาณาจักร |  |
| มหาวิทยาลัยกลาสโกว์ (University of Glasgow) |  กลาสโกว์, สหราชอาณาจักร |  |
| มหาวิทยาลัยลีดส์ (University of Leeds) |  ลีดส์, สหราชอาณาจักร |  |
| วิทยาลัยแพทยศาสตร์ซิดนีย์ มหาวิทยาลัยซิดนีย์ (Sydney Medical School, University of Sydney) |  ซิดนีย์, เครือรัฐออสเตรเลีย |  |